PONAVLJANJE IN UTRJEVANJE (1. ura po urniku)

*Cilj: ponoviti in utrditi pridobljeno znanje v tematskem sklopu Kisline, baze in soli.*

**NALOGA: reši naloge na učnem listu\_2del**

Danes dokončaj učni list KISLINE, BAZE IN SOLI, RAZTOPINE, in sicer še **3. nalogo in 4. nalogo.**

Glede načina reševanja učnega lista ni sprememb - lahko ga natisneš, rešiš in prilepiš v zvezek ali pa rešitve pišeš v zvezek.

Ponovno želim povratno informacijo dela s tvoje strani. Zato mi rešen **učni list KISLINE, BAZE IN SOLI, RAZTOPINE** **(celoten)** oziroma rešitve napisane v zvezku, posreduj na moj elektronski naslov do **četrtka, 16. 4. 2020, do 14. ure.**

Rešen učni list ali zapis v zvezku lahko fotografiraš s telefonom ali pa ga skeniraš. Pri fotografiranju bodi pozoren na kakovost slike, da bo mogoče razbrati napisano. Učni list bom vrednotila in vam podla povratno informacijo o delu.

😊 Nasvet: po pregledu učnega lista Organske kisikove spojine, sem med drugim tudi ugotovila da si prijateljsko pomagate s pošiljanjem rešitev. Seveda, kot vedno, so izjeme ki svoje delo od doma vestno in samostojno opravijo. Torej, ne mislim in ne bom poimensko, sem pa prepričana da vsak zase dobro ve kdo se je posluževal tovrstne »prevare«, če temu sploh lahko tako rečemo.

Vsak pri sebi naj premisli, kakšno korist oziroma škodo si s tovrstnim početjem naredi, z vidika razumevanja snovi. Kako potem lahko veš, kaj razumeš in česa ne, če se v problem (nalogo) sploh ne podaš?

Zakaj vam to pišem? Kot sem že omenila sledi preverjanje znanja in po preverjanju tudi ocenjevanje znanja. Na dolgi rok, bo snov potrebno razumeti. Torej, kdaj če ne sedaj je najboljša priložnost, da se »z glavo« lotiš problema in me, ko naletiš na težavo tudi prosiš za pomoč. Z veseljem ti pomagam! 😊